Waggis (us lat. vagus Landstryycher) Nideralemannisch isch urspringlig e im Ruum Basel gläufige (erschtmolls beleit 1870, noch em Rudolf Suter: Baseldeutsch-Wörterbuch, Basel, 1984) und hyffig abschetzig verwändete umgangssprochliche Begriff fyr d Bewooner us em Elsass (Franzeesisches Département 68 "Haut-Rhin" bzw. Oberelsass). Hytte aber wird dr Begriff vo de Basler in dere Bedytig nur no sälte und wenn im Gspass brucht.